Paġna Dawn it-testi huma disponibbli fuq: Lingwa tal-kawża: il-Finlandiż Talba għal deċiżjoni preliminari — Työtuomioistuin — Interpretazzjoni tad-Direttiva 2006/54/KE tal-Parlament Ewropew u tal-Kunsill, tal-5 ta' Lulju 2006, dwar l-implimentazzjoni tal-prinċipju ta' opportunitajiet indaqs u ta' trattament ugwali tal-irġiel u n-nisa fi kwistjonijiet ta' impjiegi u xogħol (ĠU L 204, p. 23) u tad-Direttiva tal-Kunsill 92/85/KEE, tad-19 ta' Ottubru 1992, dwar l-introduzzjoni ta' mizuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (ĠU Edizzjoni Speċjali bil-Malti, Kapitolu 5, Vol. 2, p. 110) — Ftehim kollettiv ta' xogħol li jipprevedi dritt għall-ħaddiema nisa għall-ħlas tas-salarju kollu tagħhom matul il-leave tal-maternità bil-kundizzjoni li jkunu ħadmu minn tal-inqas tliet xhur mingħajr waqfien qabel il-bidu tal-leave tal-maternità — Nuqqas ta' ħlas tas-salarju matul il-leave tal-maternità previst minn dan il-ftehim lill-ħaddiema nisa li ħadu dan il-leave immedjatament wara leave għal edukazzjoni mhux imħallas Id-Direttiva tal-Kunsill 96/34/KE, tat-3 ta' Ġunju 1996, dwar il-ftehim qafas fuq il-leave tal-ġenituri konkluż mill-UNICE, CEEP u ta' ETUC, għandha tiġi interpretata fis-sens li hija tipprekludi dispożizzjoni ta' dritt nazzjonali, bħal dik prevista mill-ftehimiet kollettivi inkwistjoni fil-kawżi prinċipali, li tipprovdi li ħaddiema tqila li tinterrompi leave parentali mhux imħallas fis-sens ta' din id-direttiva sabiex tieħu, b'effett immedjat, leave tal-maternità fis-sens tad-Direttiva tal-Kunsill 92/85/KEE, tad-19 ta' Ottubru 1992, dwar l-introduzzjoni ta' miżuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (l-għaxar Direttiva partikolari fis-sens tal-Artikolu 16(1) tad-Direttiva 89/391/KEE), ma tibbenefikax miż-żamma tar-remunerazzjoni li għaliha kien ikollha dritt li kieku dan il-leave tal-maternità kien ġie ppreċedut b'perijodu minimu li matulu hija reġgħet bdiet taħdem. Lingwa tal-kawża: l-Ingliż Nuqqas ta' Stat li jwettaq obbligu — Nuqqas li jadotta d-dispożizzjonijiet neċessarji sabiex jikkonforma ruħu mal-punt 7 tal-Artikolu 3, u mal-punt 4 tal-Artikolu 4 tad-Direttiva 2003/35/KE tal-Palament Ewropew u tal-Kunsill, tas-26 ta' Mejju 2003, li tipprovdi għall-parteċipazzjoni pubblika rigward it-tfassil ta' ċerti pjani u programmi li għandhom x'jaqsmu mal ambjent u li temenda d-Direttivi tal-Kunsill 85/337/KEE u 96/61/KE rigward il-parteċipazzjoni pubblika u l-aċċess għall-ġustizzja (ĠU Edizzjoni Speċjali bil Malti, Kapitolu 15 Vol. 7 p. 466) — Obbligu li jitneħħew jew jiġu mnaqqsa l ostakoli finanzjarji għall-aċċess għall-ġustizzja f'materji ambjentali — Tifsira ta' "[li] ma [jiswewx] tant li [j]kun[u] projbittiv[i]" fir-rigward ta' proċeduri ġudizzjarji Billi ma ttrasponiex korrettament il-punt 7 tal-Artikolu 3, u l-punt 4 tal-Artikolu 4, tad-Direttiva 2003/35/KE tal-Parlament Ewropew u tal-Kunsill, tas-26 ta' Mejju 2003, li tipprovdi għall-parteċipazzjoni pubblika rigward it-tfassil ta' ċerti pjani u programmi li għandhom x'jaqsmu ma' l-ambjent u li temenda d-Direttivi tal-Kunsill 85/337/KEE u 96/61/KE rigward il-parteċipazzjoni pubblika u l-aċċess għall-ġustizzja, ir-Renju Unit tal-Gran Brittanja u l-Irlanda ta' Fuq naqas mill-obbligi tiegħu skont din id-direttiva. Ir-Renju Unit tal-Gran Brittanja u l-Irlanda ta' Fuq huwa kkundannat għall-ispejjeż. Ir-Renju tad-Danimarka u l-Irlanda għandhom ibatu l-ispejjeż rispettivi tagħhom. Lingwa tal-kawża: it-Taljan Talba għal deċiżjoni preliminari — Tribunale civile di Genova — Validità tal-Artikolu 4a tad-Direttiva tal-Kunsill 1999/32/KE, tas-26 ta' April 1999, dwar it-tnaqqis tal-kontenut tal-kubrit f'ċerti karburanti likwidi u li temenda d-Direttiva 93/12/KEE (ĠU Edizzjoni Speċjali bil-Malti, Kapitolu 13, Vol. 24, p. 17), kif emendata bid-Direttiva 2005/33/CE (ĠU L 191, p. 59) — Kompatibbilità mal-Konvenzjoni Internazzjonali għall-Prevenzjoni tat-Tniġġis mill-Bastimenti ("Konvenzjoni ta' MARPOL") tal-obbligu għall-Istati Membri li jieħdu l-miżuri kollha meħtieġa biex jipprevjenu l-użu ta' diesel għal użu marittimu li l-massa tal-kontenut ta' kubrit tiegħu taqbeż il-1.5 % użat mill-bastimenti tal-passiġġieri li joperaw servizzi regolari minn jew lejn port Komunitarju — Interpretazzjoni tal-Artikolu 2 tal-istess direttiva — Kunċett ta' "servizzi regolari" — Applikabbiltà tal-imsemmi limitu għal cruise liners Cruise liner, bħal dak inkwistjoni fil-kawża prinċipali, jaqa' fil-kamp ta' applikazzjoni tal-Artikolu 4a(4) tad-Direttiva 1999/32, tas-26 ta' April 1999, dwar it-tnaqqis tal-kontenut tal-kubrit f'ċerti karburanti likwidi u li temenda d-Direttiva 93/12/KEE, kif emendata bid-Direttiva 2005/33/KE tal-Parlament Ewropew u tal-Kunsill, tas-6 ta' Lulju 2005, dwar il-kriterju ta' "servizzi regolari" kif imsemmi fl-Artikolu 2(3g) ta' din id-direttiva, sakemm huwa jagħmel kruċieri, b'waqfien intermedju jew mingħajru, li jispiċċaw il-vjaġġ fil-port tat-tluq jew f'port ieħor, sakemm dawn il-kruċieri jkunu organizzati b'frekwenza stabbilita, f'dati preċiżi u, bħala prinċipju, f'ħinijiet ta' tluq u ta' wasla preċiżi u l-persuni kkonċernati jistgħu liberament jagħżlu bejn id-diversi kruċieri offruti, u dan għandu jiġi vverifikat mill-qorti tar-rinviju. Il-validità tal-Artikolu 4a(4) tad-Direttiva 1999/32 kif emendata bid-Direttiva 2005/33/KE, ma tistax tiġi eżaminata fid-dawl tal-prinċipju ġenerali tad-dritt internazzjonali pacta sunt servanda u lanqas tal-prinċipju ta' kooperazzjoni leali stabbilita fl-ewwel subparagrafu tal-Artikolu 4(3) TUE peress li din id-dispożizzjoni tal-imsemmija direttiva tista' twassal għal ksur tal-Anness VI tal-Konvenzjoni Internazzjonali għall-Prevenzjoni tat-Tniġġis mill-Bastimenti, iffirmata f'Londra, fit-2 ta' Novembru 1973, kif ikkompletata bil-Protokoll tas-17 ta' Frar 1978 u tobbliga għaldaqstant lill-Istati Membri li huma firmatarji tal-Protokoll tal-1997 li jemenda l-Konvenzjoni Internazzjonali tal-1973 għall-Prevenzjoni tat-Tniġġis mill-Bastimenti, kif emendata mill-Protokoll relatat magħha tal-1978, iffirmat f'Londra, fis-26 ta' Settembru 1997, jiksru l-obbligi imposti fuqhom fir-rigward tal-partijiet l-oħra li huma kontraenti ta' dan l-istess att. Il-Qorti tal-Ġustizzja tal-Unjoni Ewropea ma għandhiex tiddeċiedi dwar ir-rilevanza tal-imsemmi Anness VI għall-portata tal-Artikolu 4a(4) tad-Direttiva 1999/32, kif emendata bid-Direttiva 2005/33. Lingwa tal-kawża: l-Olandiż Talba għal deċiżjoni preliminari — Hoge Raad der Nederlanden — Interprtazzjoni tal-Artikolu 5(2) tal-ewwel Direttiva tal-Kunsill 89/104/KEE, tal-21 ta' Diċembru, 1988, biex jiġu approssimati l-liġijiet ta' l-Istati Membri dwar it-trade marks (ĠU Edizzjoni Speċjali bil-Malti, Kapitolu 17 Vol. 1, p. 92) — Drittijiet mogħtija minn trade mark — Trade mark b'reputazzjoni — Protezzjoni estiża għal prodotti jew servizzi mhux simili — Użu minn terz mingħajr raġuni valida ta' sinjal identiku jew simili għat-trade mark b'reputazzjoni li jippermettilu li jieħu vantaġġ indebitu mill-karattru distintiv jew mir-reputazzjoni tat-trade mark jew li jikkawżalhom dannu — Kunċett ta' raġuni valida L-Artikolu 5(2) tal-ewwel Direttiva tal-Kunsill 89/104/KEE, tal-21 ta' Diċembru 1988, biex jiġu approssimati l-liġijiet tal-Istati Membri dwar it-trade marks, għandu jiġi interpretat fis-sens li l-proprjetarju ta' trade mark li għandha reputazzjoni jista' jkollu, minħabba "raġuni valida" fis-sens ta' din id-dispożizzjoni, jittollera l-użu minn terz ta' sinjal simili għal din it-trade mark għal prodott identiku għal dak li għalih din it-trade mark ġiet irreġistrata, meta jirriżulta li dan is-sinjal intuża qabel il-preżentazzjoni tal-istess trade mark u li l-użu li sar għall-prodott identiku sar in bona fide. Sabiex jiġi evalwat jekk dan huwiex il-każ, il-qorti nazzjonali għandha tieħu inkunsiderazzjoni, b'mod partikolari: l-istabbiliment u r-reputazzjoni ta' dan is-sinjal fost il-pubbliku kkonċernat, il-grad ta' prossimità bejn il-prodotti u s-servizzi li għalihom l-istess sinjal kien oriġinalment użat u l-prodott li għalih it-trade mark li għandha reputazzjoni ġiet irreġistrata, u ir-rilevanza ekonomika u kummerċjali tal-użu għal dan il-prodott tas-sinjal simili għal din it-trade mark. Lingwa tal-kawża: il-Bulgaru Nuqqas ta' Stat li jwettaq obbligu — Ksur tal-Artikoli 7(3) u 8(1) tad-Direttiva 2001/14/KE tal-Parlament Ewropew u tal-Kunsill, tas-26 ta' Frar 2001, dwar l-allokazzjoni ta' kapaċità ta' infrastruttura tal-ferroviji u t-tqegħid ta' piżijiet għall-użu ta' infrastruttura tal-ferroviji u ċertifikazzjoni tas-sigurtà (ĠU Edizzjoni Speċjali bil-Malti, Kapitolu 7, Vol. 5, p. 404) — Sistema ta' tariffar tal-aċċess għall-infrastruttura ferrovjarja — Kunċett ta' "spiża direttament involuta bħala riżultat ta' l-operazzjoni tas-servizz tal-ferrovija" [spiża direttament imputabbli fuq l-operat tas-servizz ferrovjarju] — Piżijiet li jeċċedu l-ispejjeż direttament imputabbli fuq l-operat tas-servizz ferrovjarju — Kundizzjonijiet ta' applikazzjoni tal-Artikolu 8(1) tad-Direttiva 2001/14/KE Billi ppermettiet li jiġu inklużi spejjeż fil-kalkolu tad-dħul irċevut għall-provvisti minimi kollha u għall-aċċess min-netwerk għall-infrastrutturi tas-servizzi, jiġifieri r-remunerazzjonijiet tal-persunal u l-kontribuzzjonijiet tas-sigurtà soċjali, li ma jistgħux jitqiesu bħala direttament imputabbli għall-operat tas-servizz ferrovjarju, ir-Repubblika tal-Bulgarija naqset mill-obbligi tagħha skont l-Artikolu 7(3) tad-Direttiva 2001/14/KE tal-Parlament Ewropew u tal-Kunsill, tas-26 ta' Frar 2001, dwar l-allokazzjoni ta' kapaċità ta' infrastruttura tal-ferroviji u t-tqegħid ta' piżijiet għall-użu ta' infrastruttura tal-ferroviji u ċertifikazzjoni tas-sigurtà, kif emendata bid-Direttiva 2007/58/KE tal-Parlament Ewropew u tal-Kunsill, tat-23 ta' Ottubru 2007. Il-kumplament tar-rikors huwa miċħud. Il-Kummissjoni Ewropea, ir-Repubblika tal-Bulgarija u r-Repubblika tal-Polonja għandhom ibatu l-ispejjeż tagħhom. Lingwa tal-kawża: it-Taljan Talba għal deċiżjoni preliminari — Tribunale Amministrativo Regionale del Lazio — Interpretazzjoni tal-Artikoli 26, 49, 90 TFUE, tal-Artikolu 3 TUE, flimkien mal-Artikolu 4(3) TUE u mal-Artikoli 3, 4, 5 u 6 TFUE, tal-Artikoli 101 u 102 TFUE, kif ukoll tar-Regolament tal-Kunsill (KEE) Nru 2454/92, tat-23 ta' Lulju 1992, li jistabbilixxi l-kundizzjonijiet li taħthom trasportaturi mhux residenti jistgħu joperaw servizzi nazzjonali tat-trasport tal-passiġġieri bit-triq fi Stat Membru (ĠU L 251, p. 1) u tar-Regolament tal-Kunsill (KE) Nru 12/98, tal-11 ta' Diċembru 1997, li jistabbilixxi l-kundizzjonijiet li taħthom trasportaturi mhux residenti jistgħu joperaw servizzi nazzjonali tat-trasport tal-passiġġieri bit-triq fi Stat Membru (ĠU Edizzjoni Speċjali bil-Malti, Kapitolu 7, Vol. 3, p. 501) — Servizz ta' kiri ta' vetturi b'xufier — Leġiżlazzjoni nazzjonali li tissuġġetta l-provvista ta' dan is-servizz għal liċenzja maħruġa mill-komuni u li timponi fuq id-detenturi ta' tali liċenzja l-obbligu li jkollhom il-post ta' ritorn abitwali tal-vetturi tagħhom fit-territorju tal-komun li jkun ħareġ il-liċenzja tagħhom kif ukoll l-obbligu li jibdew u jtemmu s-servizz tagħhom f'dan l-istess territorju Il-Qorti tal-Ġustizzja ma għandhiex ġurisdizzjoni sabiex tirrispondi għat-talbiet għal deċiżjoni preliminari mressqa mit-Tribunale amministrativo regionale per il Lazio (l-Italja), permezz ta' deċiżjonijiet tad-19 ta' Ottubru 2011 u tal-1 ta' Diċembru 2011 fil-Kawżi magħquda C-162/12 u C-163/12, sa fejn dawn jirrigwardaw l-interpretazzjoni tal-Artikolu 49 TFUE. Sa fejn l-imsemmija talbiet jirrigwardaw l-interpretazzjoni ta' dispożizzjonijiet oħra tad-dritt tal-Unjoni, dawn huma inammissibbli. Lingwa tal-kawża: il-Ġermaniż Talba għal deċiżjoni preliminari — Finanzgericht Hamburg — Interpretazzjoni tal-Artikolu 43 KE (li sar l-Artikolu 49 TFUE) — Soċjetajiet, stabbiliti fi Stat Membru ieħor, li jikkontribwixxu in natura ishma ta' impriża lil kumpannija b'kapital azzjonarju nazzjonali bi skambju ta' ishma f'din il-kumpannija — Leġiżlazzjoni li tipprovdi li, f'tali każ, il-kapital ikkontribwit għandu jiġi inkluż fil-karta tal-bilanċ tal-kumpannija b'kapital azzjonarju skont il-valur reali tiegħu u mhux skont il-valur kontabbli tiegħu, u għalhekk tiġi antiċipata t-taxxa fuq it-titoli trasferibbli mhux imwettqa — Possibbiltà li t-taxxa inkwistjoni titħallas permezz ta' ħlas annwali bin-nifs, għal ħames darbiet, bil-kundizzjoni li tiġi pprovduta garanzija ta' ħlas L-Artikolu 63 TFUE għandu jiġi interpretat fis-sens li l-għan ta' żamma tat-tqassim tas-setgħa ta' tassazzjoni bejn l-Istati Membri jista' jiġġustifika leġiżlazzjoni nazzjonali li teżiġi l-iffissar tal-valur tal-attiv ittrasferit minn soċjetà in akkomandita fil-kapital ta' kumpannija b'kapital azzjonarju li għandha s-sede tagħha fit-territorju ta' dan l-Istat Membru għall-valur stmat tiegħu, u li tirrendi taxxabbli, qabel is-seħħ effettiv tiegħu, il-qligħ kapitali li għadu ma seħħx marbut ma' dan l-attiv iġġenerat f'dan it-territorju, meta l-imsemmi Stat Membru jinsab effettivament fl-impossibbiltà li jeżerċita l-kompetenza fiskali tiegħu fuq dan il-qligħ kapitali fil-mument li fih iseħħ, u dan għandu jiġi ddeterminat mill-qorti nazzjonali. Leġiżlazzjoni ta' Stat Membru li tipprevedi t-tassazzjoni immedjata tal-qligħ kapitali li għadu ma seħħx iġġenerat fit-territorju tiegħu ma tmurx lil hinn minn dak li huwa meħtieġ sabiex jintlaħaq l-għan ta' żamma tat-tqassim tas-setgħa ta' tassazzjoni bejn l-Istati Membri sakemm, meta l-persuna taxxabbli titlob sospensjoni tal-ħlas, l-obbligu li tingħata garanzija bankarja jiġi impost skont ir-riskju reali ta' nuqqas ta' rkupru tat-taxxa. Lingwa tal-kawża: il-Franċiż Talba għal domanda preliminari — Conseil d'État (il-Belġju) — Interpretazzjoni tal-Artikolu 15(ċ) tad-Direttiva tal-Kunsill 2004/83/KE, tad-29 ta' April 2004, dwar livelli stabbiliti minimi għall-kwalifika u l-istat ta' ċittadini nazzjonali ta' pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija (ĠU Edizzjoni Speċjali bil-Malti, Kapitlu 19, Vol. 7, p. 96) — Rifjut ta' għoti tal-istatus ta' refuġjat u ta' protezzjoni sussidjarja — Persuna li tista' tibbenefika mill-protezzjoni sussidjarja — Kunċett ta' "kunflitt armat intern" — Interpretazzjoni awtonoma speċifika jew ammissibbiltà ta' interpretazzjoni li hija skont id-dritt internazzjonali umanitarju — Kriterji ta' evalwazzjoni L-Artikolu 15(ċ) tad-Direttiva tal-Kunsill 2004/83/KE, tad-29 ta' April 2004, dwar livelli stabbiliti minimi għall-kwalifika u l-istat ta' ċittadini nazzjonali ta' pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija għandu jiġi interpretat fis-sens li l-eżistenza ta' kunflitt armat intern għandha tiġi aċċettata, għall-finijiet tal-applikazzjoni ta' din id-dispożizzjoni, meta l-forzi regolari ta' Stat jikkonfrontaw grupp armat wieħed jew iktar jew meta tnejn jew diversi gruppi armati jikkonfrontaw lil xulxin, mingħajr ma jkun neċessarju li dan il-kunflitt jista' jiġi kklassifikat bħala kunflitt armat li ma jippreżentax natura internazzjonali fis-sens tad-dritt internazzjonali umanitarju u mingħajr ma l-intensità tal-konfrontazzjonijiet armati, il-livell ta' organizzazzjoni tal-forzi armati preżenti jew it-tul tal-kunflitt jiġi suġġett għal evalwazzjoni differenti minn dik tal-livell ta' vjolenza preżenti fit-territorju kkonċernat. Lingwa tal-kawża: l-Olandiż Nuqqas ta' Stat li jwettaq obbligu — Ksur tal-Artikoli 56 u 63 TFUE — Pagamenti għal tfaddil għall-pensjoni — Tnaqqis ta' taxxa — Pagamenti definittivi fil-Belġju Billi adotta u żamm it-tnaqqis ta' taxxa għall-kontribuzzjonijiet imħallsa fil-kuntest ta' tfaddil għall-pensjoni sa fejn dan japplika biss għall-ħlasijiet lil istituzzjonijiet jew lil fondi stabbiliti fil-Belġju, ir-Renju tal-Belġju naqas milli jwettaq l-obbligi tiegħu taħt l-Artikoli 56 TFUE. Ir-Renju tal-Belġju huwa kkundannat għall-ispejjeż. Lingwa tal-kawża: ir-Rumen Talba għal deċiżjoni preliminari — Curtea de Appel Bucuresti — Interpretazzzjoni tal-Artikoli 1, 3, 4 u 6 tat-Tmien Direttiva tal-Kunsill 79/1072/KEE, tas-6 ta' Diċembru 1979, dwar l-armonizzazzjoni tal-liġijiet tal-Istati Membri rigward it-taxxi fuq id-dħul mill-bejgħ — Arranġamenti għar-rifużjoni tat-taxxa fuq il-valur miżjud lill-persuni taxxabbli li mhumiex stabbiliti fit-territorju tal-pajjiż (ĠU Edizzjoni Speċjali bil-Malti, Kapitolu 9, Vol. 1, p. 79) — Rimbors tal-VAT fi Stat Membru lill-persuni taxxabbli stabbiliti fi Stat Membru ieħor li jkunu ħatru, fl-ewwel Stat, rappreżentant tat-taxxa skont id-dispożizzjonijiet nazzjonali applikabbli qabel l-adeżjoni ta' dan l-Istat fl-Unjoni — Kundizzjoni tan-nuqqas ta' reġistrazzjoni tal-persuna taxxabbli fl-Istat Membru kkonċernat għar-rimbors — Kunċett ta' kundizzjoni supplimentari fir-rigward tal-kundizzjonijiet previsti fl-Artikoli 3 u 4 tad-Direttiva 79/1072/KEE — Kompatibbiltà fid-dawl tad-dispożizzjonijiet tal-Artikolu 6 tal-istess direttiva — Effett dirett tal-Artikoli 3 u 4 tad-Direttiva 79/1072/KEE Id-dispożizzjonijiet tat-Tmien Direttiva tal-Kunsill 79/1072/KEE, tas-6 ta' Diċembru 1979, dwar l-armonizzazzjoni tal-liġijiet tal-Istati Membri rigward it-taxxi fuq id-dħul mill-bejgħ — Arranġamenti għar-rifużjoni tat-taxxa fuq il-valur miżjud lill-persuni taxxabbli li m'humiex stabbiliti fit-territorju tal-pajjiż, moqrija flimkien mal-Artikoli 38, 171 u 195 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, hekk kif emendata bid-Direttiva tal-Kunsill 2007/75/KE, tal-20 ta' Diċembru 2007, għandhom jiġu interpretati fis-sens li persuna taxxabbli stabbilta fi Stat Membru u li tkun wettqet provvisti ta' elettriku lill-negozjanti taxxabbli stabbiliti fi Stat Membru ieħor għandha d-dritt li tinvoka t-Tmien Direttiva 79/1072 f'dan it-tieni Stat bil-għan li tikseb rimbors tat-taxxa fuq il-valur miżjud tal-input imħallsa. Dan id-dritt ma huwiex eskluż mill-fatt innifsu li jkun inħatar rappreżentant fiskali identifikat għall-finijiet tat-taxxa fuq il-valur miżjud f'dan l-aħħar Stat Membru. Lingwa tal-kawża: it-Taljan Talba għal deċiżjoni preliminari — Tribunale ordinario di Milano — Interpretazzjoni tal-Artikolu 6 tad-Direttiva 2001/29/KE tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni (ĠU Edizzjoni Speċjali bil-Malti, Kapitolu 17, Vol. 1, p. 230), moqri flimkien mal-premessa 48 tal-istess direttiva — Kunċett ta' "miżuri teknoloġiċi" — Tagħmir ta' protezzjoni li jeskludi kull interoperabbiltà bejn, minn naħa, l-apparat u l-prodotti kumplimentari protetti u, min-naħa l-oħra, l-apparat u prodotti kumplimentari simili li ma humiex ġejjin mill-impriża li timmanifattura jew minn impriżi awtorizzati minn din tal-aħħar — Rilevanza tal-użu partikolari assenjat, mill-impriża li timmanifattura, lil dawn il-miżuri teknoloġiċi Id-Direttiva 2001/29/KE tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni, għandha tiġi interpretata fis-sens li l-kunċett ta' "miżuri teknoloġiċi effettivi", fis-sens tal-Artikolu 6(3) ta' din id-direttiva, jista' jkopri miżuri teknoloġiċi li jikkonsistu, prinċipalment, fl-introduzzjoni ta' tagħmir ta' rikonoxximent mhux biss fl-apparat li jkun fih ix-xogħol protett, bħal-logħob elettroniku, bil-għan li dan jiġi protett kontra atti mhux awtorizzati mill-proprjetarju tad-drittijiet tal-awtur, iżda wkoll fl-apparati li jinġarru jew il-consoles maħsuba sabiex jiżguraw l-aċċess għal dan il-logħob u l-użu tiegħu. Hija l-qorti nazzjonali li għandha tivverifika jekk miżuri oħra jew miżuri li ma humiex installati fuq il-consoles jistgħux jikkawżaw inqas interferenzi mal-attivitajiet ta' terzi jew limitazzjonijiet ta' dawn l-attivitajiet, u dan filwaqt li jipprovdu protezzjoni paragunabbli għad-drittijiet tal-proprjetarju. Għal dan il-għan, huwa rilevanti li jittieħdu inkunsiderazzjoni, b'mod partikolari, l-ispejjeż marbuta mad-diversi tipi ta' miżuri teknoloġiċi, l-aspetti tekniċi u prattiċi tal-implementazzjoni tagħhom kif ukoll il-paragun tal-effettività ta' dawn id-diversi tipi ta' miżuri teknoloġiċi fir-rigward tal-protezzjoni tad-drittijiet tal-proprjetarju, filwaqt li ma huwiex meħtieġ, madankollu, li tali effettività tkun assoluta. Hija wkoll l-imsemmija qorti li għandha teżamina l-għan tat-tagħmir, tal-prodotti jew tal-komponenti li jistgħu jevitaw l-imsemmija miżuri teknoloġiċi. F'dan ir-rigward, il-prova tal-użu li t-terzi fil-fatt jagħmlu minnhom għandha tkun, fid-dawl taċ-ċirkustanzi inkwistjoni, partikolarment rilevanti. Il-qorti nazzjonali tista', b'mod partikolari, teżamina l-frekwenza li biha dan it-tagħmir, prodotti jew komponenti huma fil-fatt użati bi ksur tad-drittijiet tal-awtur kif ukoll il-frekwenza li biha huma użati għal skopijiet li ma jiksrux dawn id-drittijiet. Lingwa tal-kawża: il-Ġermaniż Talba għal deċiżjoni preliminari — Unabhängiger Verwaltungssenat des Landes Oberösterreich — Interpretazzjoni tal-Artikolu 49 TFUE, kif ukoll tal-Artikoli 16 u 47 tal-Karta tad-Drittijiet Fundamentali tal-Unjoni Ewropea — Leġiżlazzjoni ta' Stat Membru li tissuġġetta l-għoti ta' konċessjoni għall-ġestjoni ta' spiżerija għal evalwazzjoni tal-ħtiġijiet tas-suq ibbażata fuq numru ta' kriterji kumplessi u kważi imprevedibbli. L-Artikolu 49 TFUE, b'mod partikolari r-rekwiżit ta' koerenza sabiex jintlaħaq l-għan imfittex, għandu jiġi interpretat fis-sens li jipprekludi leġiżlazzjoni ta' Stat Membru, bħal dik inkwistjoni fil-kawża prinċipali, li tistabbilixxi, bħala kriterju essenzjali sabiex tiġi vverifikata l-eżistenza ta' bżonn għall-istabbiliment ta' spiżerija ġdida, limitu riġidu ta' "persuni li dejjem għandhom jiġu fornuti", sa fejn l-awtoritajiet nazzjonali kompetenti ma jkollhomx il-possibbiltà li jidderogaw minn dan il-limitu biex ikunu jistgħu jieħdu inkunsiderazzjoni ċirkustanzi partikolari lokali. Lingwa tal-kawża: l-Olandiż Talba għal deċiżjoni preliminari — Hoge Raad der Nederlanden — Tariffa Doganali Komuni — Klassifikazzjoni tal-merkanzija — Trab li jneħħi l-kulur — Klassifikazzjoni fis-subintestatura 2508 40 00 jew fis-subintestatura 3802 90 00 tan-Nomenklatura Magħquda — Kunċett ta' tneħħija tal-impuritajiet fis-sens tan-Nota 1 tal-Kapitolu 25 tan-Nomenklatura Magħquda Il-kunċett ta' "tneħħija ta' impuritajiet" imsemmi fin-Nota 1 tal-Kapitolu 25 tan-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, kif emendat bir-Regolament tal-Kummissjoni (KE) Nru 1549/2006, tas-17 ta' Ottubru 2006, għandu jiġi interpretat fis-sens li dan ikopri t-tneħħija ta' partiċelli kimiċi inklużi fi prodott minerali fi stat mhux raffinat minħabba f'ċirkustanzi naturali, sa fejn din it-tneħħija ttejjeb il-kapaċità tal-prodotti inkwistjoni sabiex jissodisfaw il-funzjoni inerenti għalihom, fatt li għandu jiġi vverifikat mill-qorti tar-rinviju. In-Nota 1 tal-Kapitolu 25 tan-Nomenklatura Magħquda li tinsab fl-Anness I tar-Regolament Nru 2658/87, kif emendat bir-Regolament Nru 1549/2006, għandha tiġi interpretata fis-sens li prodotti li kienu suġġetti għal trattament li jinvolvi l-użu ta' sustanzi kimiċi u li jwassal għat-tneħħija ta' impuritajiet jistgħu jiġu kklassifikati fl-intestatura tariffarja 2508 ta' din in-Nomenklatura Magħquda biss jekk dan it-trattament ma biddilx l-istruttura tas-superfiċji tagħhom, fatt li għandu jiġi ddeterminat mill-qorti nazzjonali. Lingwa tal-kawża: L-Ungeriż Talba għal deċiżjoni preliminari — Székesfehérvári Törvényszék — Interpretazzjoni tal-Artikoli 18 TFUE, 26 TFUE, 49 TFUE, 54 TFUE, 55 TFUE, 56 TFUE, 63 TFUE, 65 TFUE u 110 TFUE — Leġiżlazzjoni fiskali nazzjonali li tistabbilixxi taxxa speċjali intiża għas-setturi ta' bejgħ bl-imnut fil-ħwienet — Taxxa progressiva kkalkolata fuq id-dħul mill-bejgħ nett magħmul — Rata bażika ta' taxxa li effettivament taffettwa l-iktar lill-impriżi li jbiegħu l-ikel bl-imnut miżmuma mill-barranin milli milli dawk miżmuma minn ċittadini nazzjonali L-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta' Stat Membru dwar taxxa fuq id-dħul mill-bejgħ magħmul mill-bejgħ bl-imnut fi ħwienet, li tobbliga lill-persuni taxxabbli li jikkostitwixxu, fi ħdan grupp ta' kumpanniji, "impriżi marbuta", fis-sens ta' din il-leġiżlazzjoni, li jgħoddu flimkien id-dħul mill-bejgħ tagħhom sabiex tiġi applikata rata progressiva ħafna, u li sussegwentement jaqsmu l-ammont tat-taxxa hekk miksub bejniethom bi prorata skont id-dħul mill-bejgħ reli tagħhom, meta — u dan huwa fatt li għandu jiġi vverifikat mill-qorti tar-rinviju — il-persuni taxxabbli li jiffurmaw parti minn grupp ta' kumpanniji u li jaqgħu taħt l-ogħla parti tat-taxxa speċjali huma "marbuta", fil-parti l-kbira tal-każijiet, ma kumpanniji li għandhom l-uffiċċju rreġistrat tagħhom fi Stat Membru ieħor. Lingwa tal-kawża: it-Taljan Talba għal deċiżjoni preliminari — Tribunale Amministrativo Regionale per il Lazio — Interpretazzjoni tal-Artikoli 26, 49, 90 TFUE, tal-Artikolu 3 TUE flimkien mal-Artikolu 4(3) TUE u mal-Artikoli 3, 4, 5 u 6 TFUE, tal-Artikoli 101 u 102 TFUE — Servizz ta' kiri ta' vetturi b'xufier — Leġiżlazzjoni nazzjonali li tissuġġetta l-provvista ta' dan is-servizz għal liċenzja maħruġa mill-komuni u li timponi fuq id-detenturi ta' tali liċenzja l-obbligu li jkollhom il-post ta' ritorn abitwali tal-vetturi tagħhom fit-territorju tal-komun li jkun ħareġ il-liċenzja tagħhom kif ukoll l-obbligu li jkollhom sede u li jibdew u li jtemmu s-servizz tagħhom f'dan l-istess territorju Il-Qorti tal-Ġustizzja ma għandhiex ġurisdizzjoni sabiex tirrispondi għat-talbiet għal deċiżjoni preliminari mressqa mit-Tribunale amministrativo regionale per il Lazio (l-Italja), permezz ta' deċiżjonijiet tal-20 ta' Ġunju 2012 fil-Kawżi magħquda C-419/12 u C-420/12, sa fejn dawn jirrigwardaw l-interpretazzjoni tal-Artikolu 49 TFUE. Sa fejn l-imsemmija talbiet jirrigwardaw l-interpretazzjoni ta' dispożizzjonijiet oħra tad-dritt tal-Unjoni, dawn huma inammissibbli. Lingwa tal-kawża: ir-Rumen Fil-kuntest ta' tranżazzjoni suġġetta għas-sistema tal-awtolikwidazzjoni, fiċ-ċirkustanzi bħal dawk inkwistjoni fil-kawża prinċipali, id-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, u l-prinċipju ta' newtralità fiskali ma jipprekludux li l-benefiċjarju ta' servizzi jinċaħad mid-dritt għal tnaqqis tat-taxxa fuq il-valur miżjud li huwa indebitament ħallas lill-fornitur ta' servizzi abbażi ta' fattura stabbilita b'mod żbaljat, inkluż meta l-korrezzjoni ta' dan l-iżball hija impossibbli minħabba l-falliment tal-imsemmi fornitur. Il-prinċipju ta' ċertezza legali ma jipprekludix prassi amministrattiva nazzjonali li tikkonsisti fir-revoka, b'terminu ta' dekadenza, ta' deċiżjoni li permezz tagħha hija rrikonoxxiet li l-persuna taxxabbli għandha dritt għal tnaqqis tat-taxxa fuq il-valur miżjud iżda, wara kontroll ġdid, talbet din it-taxxa lura u interessi moratorji. Lingwa tal-kawża: L-Isvediż Talba għal deċiżjoni preliminari — Svea Hovrätt — Interpretazzjoni tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet ta' l-awtur u drittijiet relatati fis-soċjetà ta' l-informazzjoni (ĠU Edizzjoni speċjali bil-Malti, Kapitolu 17, Vol. 1, p. 230) — Sit tal-internet ta' riċerka u sorveljanza li jiżgura lill-abbonati tiegħu servizz ta' aċċess għal xogħlijiet protetti, bi ħlas — Provvista minn persuna oħra li ma hijiex l-awtur tax-xogħol jew minn dawk li għandhom id-dritt għal link fuq il-paġna tal-web tagħha li tagħti aċċess għall-biċċa tax-xogħol L-Artikolu 3(1) tad-Direttiva 2001/29 tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni għandu jiġi interpretat fis-sens li l-provvista fuq sit internet ta' links li tikklikkja fuqhom li jwasslu għal xogħlijiet liberament disponibbli fuq sit tal-internet ieħor ma tikkostitwixxix att ta' komunikazzjoni lill-pubbliku. L-Artikolu 3(1) tad-Direttiva 2001/29 għandu jiġi interpretat fis-sens li jipprekludi Stat Membru milli jagħti protezzjoni iktar wiesgħa lit-titulari ta' dritt tal-awtur billi jipprovdi li l-kunċett ta' komunikazzjoni lill-pubbliku jinkludi iktar operazzjonijiet minn dawk imsemmija f'din id-dispożizzjoni. Lingwa tal-kawża: il-Ġermaniż Talba għal deċiżjoni preliminari — Bundesgerichtshof — Interpretazzjoni tal-ewwel subparagrafu tal-Artikolu 7(1) u tal-Artikoli 11(2), 19(2) u 89(1)(a) u (d) tar-Regolament tal-Kunsill (KE) Nru 6/2002, tat-12 ta' Diċembru 2001, dwar id-disinji Komunitarji (ĠU Edizzjoni Speċjali bil-Malti, Kapitolu 13, Vol. 27, p. 142) — Kunċett ta' żvelar lill-pubbliku — Oneru tal-prova tal-imitazzjoni tad-disinn mhux irreġistrat — Disinn ippreżentat f'sala tal-wiri barra mis-soltu kamp ta' osservazzjoni tal-professjoni u żvelat lil imprenditur tas-settur speċjalizzat mingħajr kundizzjoni ta' segretezza — Terminu ta' preskrizzjoni tad-dritt li jiġi pprojbit l-użu lil kull terz — Dekadenza — Determinazzjoni tad-dritt applikabbli għall-kawżi fil-qasam tal-vjolazzjoni u tal-falsifikazzjoni u tad-dikjarazzjoni ta' invalidità tad-disinni Komunitarji L-Artikolu 11(2) tar-Regolament tal-Kunsill (KE) Nru 6/2002, tat-12 ta' Diċembru 2001, dwar id-disinji Komunitarji, għandu jiġi interpretat fis-sens li jista' jkun ikkunsidrat li disinn mhux irreġistrat jista', fil-kors normali tan-negozju, ikun raġonevolment magħruf fiċ-ċirkoli speċjalizzati tas-settur ikkonċernat li joperaw fl-Unjoni Ewropea, peress li r-rappreżentazzjonijiet tal-imsemmi disinn tqassmu lill-kummerċjanti li joperaw f'dan is-settur, li għandha tiġi evalwata mill-qorti tat-trade marks Komunitarji fir-rigward taċ-ċirkustanzi tal-kawża li qed titratta. L-ewwel sentenza tal-Artikolu 7(1) tar-Regolament Nru 6/2002 għandha tiġi interpretata fis-sens li tista' tiġi kkunsidrata bħala disinn mhux irreġistrat, għalkemm ġie żvelat lil terzi mingħajr kundizzjoni espliċita jew impliċita ta' sigriet, ma jistax, fil-kors normali tan-negozju, ikun raġonevolment magħruf miċ-ċirkoli speċjalizzati tas-settur ikkonċernat li joperaw fi ħdan l-Unjoni Ewropea, peress li ġie żvelat biss lil impriża waħda tal-imsemmi settur jew ġie ppreżentat biss fil-postijiet ta' espożizzjoni ta' impriża li tinstab barra mit-territorju tal-Unjoni, li għandha tiġi evalwata mill-qorti tat-trade marks Komunitarji fir-rigward taċ-ċirkustanzi tal-kawża li tkun qed titratta. L-ewwel sentenza tal-Artikolu 19(2) tar-Regolament Nru 6/2002 għandha tiġi interpretata fis-sens li hija responsabbiltà tal-proprjetarju tad-disinn protett li jistabbilixxi li l-użu kkontestat jirriżulta minn kopja ta' dan id-disinn. Madankollu, jekk il-qorti tat-trade marks Komunitarji tikkonstata li l-fatt li l-proprjetarju għandu jġorr dan il-piż jista' jagħmel impossibbli jew eċċessivament diffiċli l-amministrazzjoni tal-prova, huwa jkollu, sabiex jiġi żgurat ir-rispett tal-prinċipju ta' effettività, li jirrikorri għall-mezzi kollha proċedurali għad-dispożizzjoni tiegħu taħt id-dritt nazzjonali sabiex jegħleb din id-diffikultà, inkluż, fejn xieraq, ir-regoli tad-dritt nazzjonali li jipprovdu tibdil jew tħaffif tal-oneru tal-prova. Il-preskrizzjoni u d-dekadenza li jistgħu jiġu opponuti fid-difiża għall-azzjoni mressqa fuq il-bażi tal-Artikoli 19(2) u 89(1)(a) tar-Regolament Nru 6/2002 huma rregolati bid-dritt nazzjonali, li għandha tiġi applikata fir-rispett tal-prinċipji ta' ekwivalenza u ta' effettività. L-Artikolu 89(1)(d) tar-Regolament Nru 6/2002 għandu jiġi interpretat fis-sens li t-talbiet ta' distruzzjoni tal-prodotti ffalsifikati huma rregolati mil-liġi, inkluż id-dritt internazzjonali privat, tal-Istat Membru li fih l-atti ta' falsifikazzjoni jew il-periklu ta' falsifikazzjoni jkun seħħ. It-talbiet bil-għan tal-kumpens tad-dannu li jirriżultaw minn attivitajiet tal-awtur ta' dawn l-atti u għall-kisba ta' informazzjoni fuq dawn l-attivitajiet għall-finijiet li jiġi stabbilit dan id-dannu huma rregolati, b'mod konformi mal-Artikolu 88(2) ta' dan ir-regolament, mid-dritt nazzjonali, inkluż id-dritt internazzjonali privat, tal-qorti tat-trade marks Komunitarji li tkun qed titratta l-kawża. Lingwa tal-kawża: il-Portugiż Talba għal deċiżjoni preliminari — Tribunal Central Administrativo Norte — Il-Portugall — Interpretazzjoni tal-Artikoli 18, 20, 45, 52 u 62 TFUE — Diskriminazzjoni minħabba n-nazzjonalità — Moviment liberu tal-persuni u libertà li jiġu pprovduti servizzi — Restrizzjonijiet — Dispożizzjoni li timponi kundizzjoni ta' residenza fit-territorju nazzjonali għall-ħruġ ta' liċenzja nawtika għar-rikreazzjoni L-Artikoli 52 TFUE u 56 TFUE għandhom jiġu interpretati fis-sens li huma jipprekludu leġiżlazzjoni ta' Stat Membru, bħal dik inkwistjoni fil-kawża prinċipali, li timponi rekwiżit ta' residenza fit-territorju nazzjonali fuq iċ-ċittadini tal-Unjoni Ewropea li jkunu jixtiequ jiksbu liċenzja nawtika għar-rikreazzjoni mingħand dan l-Istat Membru. Lingwa tal-kawża: il-Ġermaniż Talba għal deċiżjoni preliminari — Landgericht Bonn — Interpretazzjoni tal-Artikolu 49 TFUE kif ukoll tal-Artikolu 57(1) tar-Raba' Direttiva tal-Kunsill 78/660/KEE, tal-25 ta' Lulju 1978, ibbażata fuq l-Artikolu 54(3)(g) tat-Trattat dwar il-kontijiet annwali ta' ċerti tipi ta' kumpanniji (ĠU Edizzjoni Speċjali bil-Malti, Kapitolu 17, Vol. 1, p. 21) — Dritt tal-Istati Membri li ma japplikawx għall-kumpanniji dipendenti ta' grupp irregolat mid-dritt nazzjonali tagħhom id-dispożizzjonijiet tad-Direttiva 78/660/KEE dwar il-kontenut, il-verifika kif ukoll il-pubblikazzjoni tal-kontijiet annwali, jekk il-kumpannija dominanti tal-grupp hija suġġetta għad-dritt ta' Stat Membru — Leġiżlazzjoni ta' Stat Membru li tipprovdi din il-possibbiltà fil-każ fejn il-kumpannija dominanti tkun suġġetta għad-dritt tiegħu u li teskludiha fil-każ fejn hija tkun suġġetta għad-dritt ta' Stat Membru ieħor L-Artikolu 57 tar-Raba' Direttiva tal-Kunsill 78/660/KE, tal-25 ta' Lulju 1978, ibbażata fuq l-Artikolu 54(3)(g) tat-Trattat dwar il-kontijiet annwali ta' ċerti tipi ta' kumpanniji, kif emendata bid-Direttiva 2006/46/KE tal-Parlament Ewropew u tal-Kunsill, tal-14 ta' Ġunju 2006, għandu jiġi interpretat fis-sens li jipprekludi leġiżlazzjoni ta' Stat Membru li teżenta lil sussidjarja rregolata mid-dritt ta' dan l-Istat Membru mid-dispożizzjonijiet tal-imsemmija Direttiva dwar il-kontenut, il-verifika u l-pubblikazzjoni ta' kontijiet annwali biss jekk il-kumpannija parent tkun ukoll irregolata mid-dritt tal-imsemmi Stat Membru. Lingwa tal-kawża: it-Taljan Nuqqas ta' Stat li jwettaq obbligu — Ksur tal-Artikolu 1(1) u (2) tad-Direttiva tal-Kunsill 98/59/KE, tal-20 ta' Lulju 1998, dwar l-approssimazzjoni tal-liġijiet tal-Istati Membri dwar redundancies [tkeċċijiet] kollettivi (ĠU Edizzjoni Speċjali bil-Malti, Kapitolu 5, Vol. 3, p. 327) — Kamp ta' applikazzjoni — Kunċett ta' ħaddiema — Inklużjoni ta' diriġenti f'dan il-kunċett Billi teskludi, permezz tal-Artikolu 4(9) tal-Liġi Nru 223, li tikkonċerna r-regoli fil-qasam tal-qgħad tekniku, tal-mobbiltà, tal-allowances tal-qgħad, tal-implementazzjoni ta' direttivi Komunitarji, tal-allokazzjoni ta' ħaddiema u ta' dispożizzjonijiet oħra relatati mas-suq tax-xogħol (Liġi Nru 223 — Norme in materia di cassa integrazione, mobilità, trattamenti di disoccupazione, attuazione di direttive della Comunità europea, avviamento al lavoro ed altre disposizioni in materia di mercato del lavoro), tat-23 ta' Lulju 1991, il-kategorija tad-"dirigenti" mill-kamp ta' applikazzjoni tal-proċedura prevista fl-Artikolu 2 tad-Direttiva tal-Kunsill 98/59/KE, tal-20 ta' Lulju 1998, dwar l-approssimazzjoni tal-liġijiet tal-Istati Membri dwar redundancies [tkeċċijiet] kollettivi, ir-Repubblika Taljana naqset milli twettaq l-obbligi tagħha skont l-Artikolu 1(1) u (2) ta' din id-direttiva. Ir-Repubblika Taljana hija kkundannata għall-ispejjeż. Lingwa tal-kawża: il-Ġermaniż Il-Ftehim Ewropew-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija tal-Eġittu, min-naħa l-oħra, iffirmat fil-Lussemburgu fil-25 ta' Ġunju 2001, approvat bid-Deċiżjoni tal-Kunsill 2004/635/KE, tal-21 ta' April 2004, għandu jiġi interpretat fis-sens li l-oriġini Eġizzjana ta' merkanzija, fis-sens tal-iskema doganali preferenzjali stabbilita permezz ta' dan il-ftehim, tista' tiġi pprovata anki meta l-merkanzija kienet diviża mal-wasla tagħha fl-ewwel Stat Membru bil-għan ta' konsenja ta' parti minn din lejn it-tieni Stat Membru u li ċ-ċertifikat ta' moviment ta' sostituzzjoni maħruġ mill-awtoritajiet doganali tal-ewwel Stat Membru għal parti minn din il-merkanzija mibgħuta lejn it-tieni Stat Membru ma tissodisfax il-kundizzjonijiet stabbiliti fl-Artikolu 20 tal-Protokoll Nru 4 għal dan il-ftehim, dwar id-definizzjoni tal-kunċett ta' "prodotti li joriġinaw" u dwar il-metodi ta' kooperazzjoni amministrattiva, kif emendat bid-Deċiżjoni tal-Kunsill ta' Assoċjazzjoni EU-Eġittu Nru 1/2006, tas-17 ta' Frar 2006. Madankollu, l-amministrazzjoni ta' tali prova teħtieġ, minn naħa, li l-oriġini preferenzjali tal-merkanzija inizjalment importata mill-Eġittu tkun stabbilita permezz ta' ċertifikat ta' moviment tal-merkanzija EUR.1 maħruġ mill-awtoritajiet doganali Eġizzjani skont dan il-protokoll u, min-naħa l-oħra, li l-importatur juri li l-parti tal-merkanzija diviża fl-ewwel Stat Membru u mibgħuta lejn it-tieni Stat Membru tikkorrispondi għal parti mill-merkanzija importata mill-Eġittu fl-ewwel Stat Membru. Hija l-qorti tar-rinviju li għandha tivverifika jekk dawn il-kundizzjonijiet humiex sodisfatti fil-kawża prinċipali. Lingwa tal-kawża: il-Franċiż Talba għal deċiżjoni preliminari — Cour de cassation (Franza) — Interpretazzjoni tal-Artikolu 2(a) tar-Regoli Ġenerali għall-Interpretazzjoni tan-Nomenklatura Magħquda u tal-paragrafu 7 tan-Noti ta' Spjega tas-Sistema Armonizzata — Tariffa doganali komuni — Klassifikazzjoni tariffarja — Nomenklatura Magħquda — Proċess ta' manifattura ta' żraben — Operazzjonijiet ta' assemblaġġ jew operazzjonijiet ta' ħidma ta' natura li tiġi kkompletata l-manifattura Ir-Regola Ġenerali 2(a) għall-Interpretazzjoni tan-Nomenklatura Magħquda li tikkostitwixxi l-Anness I tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni, fil-verżjoni tagħha fis-seħħ fil-mument tal-fatti, għandha tiġi interpretata fis-sens li parti ta' fuq, pett estern u pett intern jaqgħu, bħala oġġett li jinsab fl-istat mhux immuntat li għandu l-karatteristiċi essenzjali ta' żraben, taħt l-intestatura 6404 tal-imsemmija Nomenklatura Magħquda meta, wara l-importazzjoni ta' dawn il-komponenti, parti fuq wara ta' żarbuna li tagħti sapport lill-parti tal-ġenb ta' żarbuna għandha tiddaħħal fil-parti ta' fuq u li l-pett estern kif ukoll il-parti ta' fuq għandhom ikunu suġġetti għal operazzjoni ta' tqardix għall-assemblaġġ tagħhom. Lingwa tal-kawża: il-Bulgaru Id-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandha tiġi interpretata fis-sens li hija tipprekludi li persuna taxxabbli tagħmel it-tnaqqis tat-taxxa fuq il-valur miżjud li tinsab fil-fatturi maħruġa minn fornitur meta, minkejja li l-provvista tkun saret, jirriżulta li effettivament ma tkunx saret minn dan il-fornitur jew minn subkuntrattur tiegħu b'mod partikolari għaliex dawn tal-aħħar ma kellhomx il-persunal, ir-riżorsi materjali u l-attiv meħtieġ, l-ispejjeż tal-provvista tagħhom ma ġewx inklużi fir-rekords tal-kontabbiltà tagħhom jew l-identità tal-persuni li ffirmaw ċerti dokumenti inkwantu fornituri rriżultat li ma hijiex eżatta, bil-kundizzjoni doppja li tali fatti jikkostitwixxu aġir frawdolenti u li jiġi stabbilit, abbażi tal-fatturi oġġettivi pprovduti mill-awtoritajiet tat-taxxa, li l-persuna taxxabbli kienet taf jew kellha tkun taf li t-tranżazzjoni li abbażi tagħha ġie invokat id-dritt għal tnaqqis kienet involuta f'tali frodi, u dan għandu jiġi vverifikat mill-qorti tar-rinviju. Meta l-qrati nazzjonali jkollhom l-obbligu jew il-fakultà li jopponu ex officio l-motivi bbażati fuq regola vinkolanti tad-dritt nazzjonali, huma għandhom jagħmlu dan fir-rigward ta' regola vinkolanti tad-dritt tal-Unjoni bħalma hija dik li titlob li l-awtoritajiet u l-qrati nazzjonali jirrifjutaw li jagħtu l-benefiċċju tad-dritt għal tnaqqis tal-VAT, jekk jiġi stabbilit, abbażi ta' fatturi oġġettivi, li dan id-dritt huwa invokat b'mod frawdolenti jew abbużiv. Huma dawn il-qrati li għandhom, fl-evalwazzjoni tan-natura frawdolenti jew abbużiva tal-invokazzjoni ta' dan id-dritt għal tnaqqis, jinterpretaw id-dritt nazzjonali sa fejn huwa possibbli fid-dawl tat-test u tal-għanijiet tad-Direttiva 2006/112, sabiex jintlaħaq ir-riżultat previst minnha, u dan jeżiġi li huma jagħmlu dak kollu li jaqa' fil-kompetenza tagħhom filwaqt li jieħdu inkunsiderazzjoni d-dritt nazzjonali kollu u filwaqt li japplikaw metodi ta' interpretazzjoni rikonoxxuti minnu. Id-Direttiva 2006/112, meta titlob b'mod partikolari, skont l-Artikolu 242 tagħha, li l-persuni taxxabbli kollha għandu jkollhom kontabbiltà suffiċjentement dettaljata sabiex tippermetti l-applikazzjoni tat-taxxa fuq il-valur miżjud u l-istħarriġ tagħha mill-amministrazzjoni fiskali, għandha tiġi interpretata fis-sens li hija ma tipprekludix li l-Istat Membru kkonċernat jitlob, fil-limiti previsti fl-Artikolu 273 ta' din id-direttiva, li l-persuni taxxabbli kollha jirrispettaw f'dan ir-rigward ir-regoli nazzjonali kollha dwar il-kontabbiltà li jkunu konformi man-normi internazzjonali dwar il-kontabbiltà, sakemm il-miżuri adottati f'dan is-sens ma jmorrux lil hinn minn dak li huwa meħtieġ sabiex jintlaħqu l-għanijiet intiżi sabiex jiġi żgurat il-ġbir korrett tat-taxxa u sabiex tiġi evitata l-frodi. F'dan ir-rigward, id-Direttiva 2006/112 tipprekludi dispożizzjoni nazzjonali li tipprovdi li s-servizz jitqies bħala pprovdut fid-data li fiha jiġu sodisfatti l-kundizzjonijiet għar-rikonoxximent tad-dħul mill-provvista kkonċernata. Lingwa tal-proċedura: l-Ungeriż Appell mis-sentenza tal-Qorti Ġenerali (Is-Seba' Awla), tat-8 ta' Novembru 2012, fil-Kawża L-Ungerija vs Il-Kummissjoni (T-194/10) li permezz tagħha l-Qorti Ġenerali ċaħdet bħala inammissibbli rikors intiż għall-annullament tal-inklużjoni tad-denominazzjoni ta' oriġini protetta "Vinohradnícka oblast' Tokaj", li hija mniżżla, bl-Islovakkja bħala pajjiż tal-oriġini, fir-reġistru elettroniku tad-denominazzjonijiet ta' oriġini protetti u tal-indikazzjonijiet ġeografiċi protetti relatati mal-inbejjed (database E-Bacchus) — Effetti legali tal-inklużjoni f'E-Bacchus — Obbligu ta' motivazzjoni — Prinċipji ta' amministrazzjoni tajba, ta' kooperazzjoni leali u ta' ċertezza legali L-appell huwa miċħud. L-Ungerija hija kkundannata għall-ispejjeż. Ir-Repubblika Slovakka għandha tbati l-ispejjeż tagħha stess. Lingwa tal-kawża: it-Taljan Talba għal deċiżjoni preliminari — Tribunale civile di Roma — Irkupru ta' għajnuna mill-Istat illegali — Kwantifikazzjoni tal-ammont li għandu jiġi rkuprat — Deċiżjoni tal-Kummissjoni li tistabbilixxi l-kriterji għall-istabbiliment ta' dan l-ammont — Sentenza tal-Qorti tal-Ġustizzja li tirrikonoxxi lill-qorti nazzjonali l-possibbiltà li tevalwa n-natura xierqa tal-kriterji stabbiliti mill-Kummissjoni — Portata tal-marġni ta' diskrezzjoni tal-qorti nazzjonali Għalkemm, sabiex tiżgura l-eżekuzzjoni ta' deċiżjoni tal-Kummissjoni Ewropea li tiddikjara skema ta' għajnuna illegali u inkompatibbli mas-suq intern u li tordna l-irkupru tal-għajnuna inkwistjoni, iżda li ma tidentifikax il-benefiċjarji individwali ta' din l-għajnuna u ma tiddeterminax l-ammonti preċiżi li għandhom jitħallsu lura, il-qorti nazzjonali hija marbuta b'din id-deċiżjoni, hija min-naħa l-oħra ma hijiex marbuta bil-pożizzjonijiet meħuda mill-imsemmija istituzzjoni fil-kuntest tal-imsemmija deċiżjoni. Madankollu, fid-dawl tal-prinċipju ta' kooperazzjoni leali stabbilit fl-Artikolu 4(3) TUE, il-qorti nazzjonali għandha tieħu dan it-teħid ta' pożizzjoni inkunsiderazzjoni bħala element ta' evalwazzjoni fil-kuntest tal-kawża li tkun tressqet quddiemha. Mingħajr ma tqiegħed fid-dubju l-validità tad-deċiżjoni tal-Kummissjoni Ewropea jew l-obbligu li titħallas lura l-għajnuna inkwistjoni, il-qorti nazzjonali tista' tikkonkludi, meta tiddetermina l-ammonti eżatti tal-għajnuna li għandhom jiġu rkuprati u meta l-Kummissjoni Ewropea, fid-deċiżjoni tagħha li tiddikjara skema ta' għajnuna illegali u inkompatibbli mas-suq intern, ma tkunx identifikat il-benefiċjarji individwali tal-għajnuna inkwistjoni u lanqas ma tkun iddeterminat l-ammonti preċiżi li għandhom jitħallsu lura, li l-ammont tal-għajnuna li għandu jitħallas lura huwa ugwali għal żero meta dan jirriżulta mill-kalkoli magħmula abbażi tal-provi rilevanti li jkunu tressqu għall-konjizzjoni tagħha. Lingwa tal-kawża: Id-Daniż Talba għal deċiżjoni preliminari — Højesteret — Interpretazzjoni tal-Artikolu 4(1) tad-Direttiva 2001/29/KE tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni (ĠU Edizzjoni Speċjali bil-Malti, Kapitolu 17, Vol. 1, p. 230), tal-Artikolu 5(1) u (3) tad-Direttiva 2008/95/KE tal-Parlament Ewropew u tal-Kunsill, tat-22 ta' Ottubru 2008, biex jiġu approssimati l-liġijiet tal-Istati Membri dwar it-trade marks (ĠU L 299, p. 25), tal-Artikolu 9(1) u (2) tar-Regolament tal-Kunsill (KE) Nru 207/2009, tas-26 ta' Frar 2009, dwar it-trade mark Komunitarja (ĠU L 78, p. 1) u tal-Artikolu 2(1)(b) tar-Regolament tal-Kunsill (KE) Nru 1383/2003, tat-22 ta' Lulju 2003, li jikkonċerna azzjoni doganali kontra merkanzija suspettati li jiksru ċerti drittijiet ta' proprjetà intellettwali u l-miżuri li għandhom jittieħdu kontra merkanzija li jinsabu li jkunu kisru dawk id-drittijiet (ĠU Edizzjoni Speċjali bil-Malti, Kapitolu 2, Vol. 13, p. 469) — Miżuri intiżi sabiex jiġi prekluż it-tqegħid fis-suq ta' merkanzija falza u ta' merkanzija kkupjata — Individwu, resident fi Stat Membru, li xtara minn fuq sit tal-internet mingħand bejjiegħ fi Stat terz arloġġ falz għal skopijiet privati — Qbid tal-arloġġ imsemmi, mibgħut mill-bejjiegħ b'kurjer, u sospensjoni tar-rilaxx mid-dwana tal-arloġġ mill-awtoritajiet tal-imsemmi Stat Membru Ir-Regolament tal-Kunsill (KE) Nru 1383/2003 tat-22 ta' Lulju 2003 li jikkonċerna azzjoni doganali kontra merkanzija suspettati li jiksru ċerti drittijiet ta' proprjetà intellettwali u l-miżuri li għandhom jittieħdu kontra merkanzija li jinsabu li jkunu kisru dawk id-drittijiet għandu jiġi interpretat fis-sens li l-proprjetarju ta' dritt ta' proprjetà intellettwali fuq merkanzija mibjugħa lil persuna li tkun tirrisjedi fit-territorju ta' Stat Membru permezz ta' sit internet tal-bejgħ online li jinsab f'pajjiż terz jibbenefika, fil-mument li din il-merkanzija tidħol fit-territorju ta' dan l-Istat Membru, mill-protezzjoni ggarantita lil dan il-proprjetarju minn dan ir-regolament bis-sempliċi fatt tax-xiri tal-imsemmija merkanzija. Għal dan il-għan, ma huwiex meħtieġ barra dan li, qabel il-bejgħ, il-merkanzija inkwistjoni kienet is-suġġett ta' offerta għal bejgħ jew ta' riklamar indirizzati lill-konsumaturi ta' dan l-istess Stat. Lingwa tal-kawża: il-Franċiż Nuqqas ta' Stat li jwettaq obbligu — Ksur tal-Artikolu 6 tar-Regolament tal-Kunsill (KE) Nru 2252/2004, tat-13 ta' Diċembru 2004, dwar l-istandards għall-karatteristiċi ta' sigurtà u għall-[karatteristiċi] bijometriċi f'passaporti u dokumenti tal-ivvjaġġar maħruġa mill-Istati Membri (ĠU L 153M, p. 375) — Passaporti bijometriċi li jintegraw il-marki tas-swaba diġitali — Nuqqas ta' għoti ta' dawn il-passaporti fit-termini previsti mir-regolament iċċitat iktar 'il fuq Peress li ma implementax, fit-terminu preskritt, l-ispeċifikazzjonijiet tekniċi dwar il-ħruġ ta' passaporti bijometriċi li fihom il-marki tas-swaba diġitali, ir-Renju tal-Belġju naqas mill-obbligi tiegħu abbażi tal-Artikolu 6 tar- Regolament tal-Kunsill (KE) Nru 2252/2004, tat-13 ta' Diċembru 2004, dwar l-istandards għall-karatteristiċi ta' sigurtà u għall-[karatteristiċi] bijometriċi f'passaporti u dokumenti tal-ivvjaġġar maħruġa mill-Istati Membri. Ir-Renju tal-Belġju huwa kkundannat għall-ispejjeż. Lingwa tal-kawża: it-Taljan tikkundanna lir-Repubblika Taljana tħallas lill-Kummissjoni pagamenti ta' penalità ta' kuljum ta' EUR 256 819,2 (jiġifieri EUR 85 606,4 kuljum għal kull kategorija ta' stallazzjoni), bit-tnaqqis eventwali marbut mal-formula ta' digressjoni proposta, mill-ġurnata tal-għoti tas-sentenza f'din il-kawża sal-eżekuzzjoni sħiħa tas-sentenza fil-Kawża C-297/08; tikkundanna lir-Repubblika Taljana tħallas lill-Kummissjoni somma f'daqqa li l-ammont tagħha jirriżulta mill-multiplikazzjoni ta' ammont ta' kuljum ta' EUR 28 089,6 bin-numru ta' ġranet ta' persistenza tal-ksur, mill-ġurnata tal-għoti tas-sentenza fil-Kawża C-297/08 sad-data ta' meta tingħata s-sentenza għal din il-kawża; tikkundanna lir-Repubblika Taljana għall-ispejjeż. L-Italja ma adottatx il-miżuri neċessarji sabiex tiżgura l-eżekuzzjoni tas-sentenza mogħtija mill-Qorti tal-Ġustizzja fil-Kawża C-297/08. Is-sanzjoni proposta (pagamenti ta penalità ta' kuljum u somma f'daqqa) hija adatta għall-gravità u għat-tul tal-ksur u tieħu inkunsiderazzjoni n-neċessità li jiġi ggarantit l-effett dissważiv tas-sanzjoni sabiex jiġu evitati r-reċidivi. Lingwa tal-kawża: il-Portugiż nuqqas ta' indikazzjoni tar-raġuni għalfejn il-garanzija pprovduta mill-Istat Portugiż taffettwa l-kummerċ bejn l-Istati Membri? nuqqas ta' kjarifika tar-raġuni għalfejn l-għajnuna mogħtija taħt il-forma ta' garanzija li inizjalment ġiet kkunsidrata li taqa' taħt l-Artikolu 107(3) [TFUE] issa ġiet iddikjarata inkompatibbli mas-suq komuni? Id-Deċiżjoni hija vvizzjata b'kontradizzjoni bejn il-motivazzjoni tad-deċiżjoni u d-dispożittiv tad-deċiżjoni fir-rigward tal-mument li minnu d-deċiżjoni hija kkunsidrata illegali: 5 ta' Diċembru 2008 jew 5 ta' Ġunju 2009? Id-Deċiżjoni tmur kontra d-dispożizzjonijet tal-Artikolu 107(1) TFUE sa fejn l-għajnuna mogħtija ma affetwatx il-kummerċ bejn l-Istati Membri, b'mod partikolari fid-dawl tal-għan tas-self u tal-użu effettiv tal-istess self u tal-fatt li sa mill-1 ta' Diċembru 2008 il-benefiċjarju ma jeżerċitax l-attività tiegħu? Id-Deċiżjoni tmur kontra d-dispożizzjonijiet tal-Artikolu 107(3) TFUE sa fejn l-għajnuna mogħtija kienet intiża sabiex tirrimedja perturbazzjoni serja tal-ekonomija ta' Stat Membru u, f'dan is-sens, hija kompatibbli mas-suq komuni? Lingwa tal-kawża: l-Ispanjol Lingwa tal-kawża: it-Taljan Id-dritt tal-Unjoni fil-qasam tal-kuntratti pubbliċi — fil-kawża ineżami, dwar kuntratti esklużi, il-prinċipji ġenerali ta' kompetizzjoni libera, ta' nondiskriminazzjoni, ta' trasparenza u ta' proporzjonalità — jipprekludi leġiżlazzjoni nazzjonali li tippermetti l-attribuzzjoni diretta tas-servizz ta' trasport mediku lil assoċjazzjonijiet ta' volontarjat li jkunu prinċipalment organizzati fuq il-bażi ta' ħidma mingħajr ħlas u fuq il-bażi ta' rimbors ġenwin tal-ispejjeż? Fil-każ li dan it-tip ta' attribuzzjoni jitqies li huwa kompatibbli mad-dritt [tal-Unjoni], huwa meħtieġ li jsir minn qabel paragun tal-offerti minn operaturi simili oħra (jekk ikun il-każ anki minn operaturi Komunitarji) li jkunu intitolati għal attribuzzjoni diretta, b'tali mod li jiġi limitat ir-riskju ta' espożizzjoni għal spejjeż żejda jew sproporzjonati, u, f'dan il-każ, il-leġiżlazzjoni nazzjonali li tippermetti l-attribuzzjoni diretta għandha tiġi interpretata f'dan is-sens? Fil-każ li dan it-tip ta' attribuzzjoni jitqies li huwa kompatibbli mad-dritt [tal-Unjoni], l-assoċjazzjonijiet ta' volontarjat benefiċjarji ta' attribuzzjoni diretta għandhom ikunu suġġetti għal limiti preċiżi, fil-forma ta' perċentwali, fir-rigward tal-aċċess parallel għas-suq, u, f'dan il-każ, il-leġiżlazzjoni nazzjonali li tipprevedi n-natura marġinali tal-attivitajiet kummerċjali ta' dawn l-assoċjazzjonijiet għandha tiġi interpretata f'dan is-sens? Lingwa tal-kawża: il-Grieg tikkundanna lir-Repubblika Ellenika għall-ispejjeż. Ir-Repubblika Ellenika kienet obbligata li tirkupra l-għajnuna mill-Istat illegali sal-25 ta' Settembru 2011. Ir-Repubblika Ellenika kienet obbligata li tikkomunika lill-Kummissjoni, sal-25 ta' Lulju 2011, il-miżuri li hija kellha tadotta sabiex tirkupra l-għajnuna mill-Istat illegali kif ukoll l-ammont eżatt li kellu jiġi rkuprat. Ir-Repubblika Ellenika ma kkonformat ruħha ma l-ebda wieħed minn dawn l-obbligi fit-termini mogħtija. Lingwa tal-kawża: l-Ingliż tikkundanna lill-konvenuta għall-ispejjeż. Permezz ta' dan ir-rikors, il-Kunssill jitlob lill-Qorti tal-Ġustizzja togħġobha tannulla d-deċiżjoni tal-Kummissjoni, tad-29 ta' Novembru 2013, li tissottometti d-"Dikjarazzjoni bil-miktub mill-Kummissjoni Ewropea f'isem l-Unjoni Ewropea" lill-Qorti Internazzjonali tal-Liġi tal-Baħar fil-Każ 21 (iktar 'il quddiem id-"deċiżjoni kkontestata"). Il-Kunsill iqis li d-deċiżjoni kkontestata, li ġiet sottomessa mill-Kummissjoni mingħajr l-approvazzjoni tal-Kunsill u kontra r-rieda tal-Kunsill, hija illegali għaliex din tikser il-prinċipji fundamentali tal-liġi tal-Unjoni li jinsabu fit-Trattati. Il-Kunsill iqajjem żewġ motivi insostenn tat-talba tiegħu għal annullament tad-deċiżjoni kkontestata. L-ewwel nett, billi adottat id-deċiżjoni kkontestata, il-Kummissjoni kisret il-prinċipju ta' distribuzzjoni tas-setgħat stabbilit fl-Artikolu 13(2) TUE u, konsegwentement, il-prinċipju ta' bilanċ istituzzjonali (l-ewwel motiv). Taħt l-ewwel parti ta' dak il-motiv, il-Kunsill jissottometti li l-Qorti Internazzjonali tal-Liġi tal-Baħar hija korp stabbilit mill-Konvenzjoni tan-Nazzjonijiet Uniti dwar il-Liġi tal-Baħar, li tadotta atti li għandhom effetti legali u li, konsegwentement, il-pożizzjoni li kellha tiġi espressa f'isem l-Unjoni quddiem il-Qorti Internazzjonali tal-Liġi tal-Baħar kellha tiġi stabbilita mill-Kunsill skont l-Artikolu 218(9) TFUE. Taħt it-tieni parti tal-ewwel motiv, il-Kunsill iqis li, fi kwalunkwe każ, il-Kummissjoni kisret l-Artikolu 16(1) TUE billi użurpat bħala tagħha funzjonijiet ta' tfassil ta' politika li, taħt dik id-dispożizzjoni tat-Trattat, għandhom isiru mill-Kunsill biss. It-tieni nett, billi ħadet azzjoni li wasslet għall-adozzjoni tad-deċiżjoni kkontestata, il-Kummissjoni kisret il-prinċipju ta' kooperazzjoni leali stabbilita fl-Artikolu 13(2) TUE (it-tieni motiv). Lingwa tal-kawża: il-Ġermaniż Rikors ippreżentat kontra d-deċiżjoni tal-Bord Suprem tal-Appell tal-UASI, tat-8 ta' Lulju 2011 (Kaz R 1798/2010-G), dwar applikazzjoni għal reġistrazzjoni tas-sinjal verbali La qualité est la meilleure des recettes bħala trade mark Komunitarja. Ir-rikors huwa miċħud. Dr. August Oetker Nahrungsmittel KG hija kkundannata għall-ispejjeż. Lingwa tal-kawża: il-Ġermaniż Annullament tad-Deċiżjoni tal-Kummissjoni C(2011) 9112 finali, tat-13 ta' Diċembru 2011, dwar talba għar-rimbors ta' dazji antidumping imħallsa fuq importazzjonijiet ta' qfieli tal-azzar li ma jissaddadx li joriġinaw mir-Repubblika Popolari taċ-Ċina u mit-Tajwan. Id-Deċiżjoni tal-Kummissjoni C(2011) 9112 finali, tat-13 ta' Diċembru 2011, dwar talba għar-rimbors ta' dazji antidumping imħallsa fuq importazzjonijiet ta' qfieli tal-azzar li ma jissaddadx li joriġinaw mir-Repubblika Popolari taċ-Ċina u mit-Tajwan, hija annullata. Il-Kummissjoni Ewropea hija kkundannata għall-ispejjeż. Lingwa tal-kawża: it-Taljan Rikors ippreżentat kontra d-deċiżjoni tar-Raba' Bord tal-Appell tal-UASI tal-20 ta' Ġunju 2012 (Każ R 1845/2011-4), dwar proċedimenti għal dikjarazzjoni ta' invalidità bejn Demon International LC u Big Line Sas di Graziani Lorenzo. Id-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-20 ta' Ġunju 2012 (Każ R 1845/2011-4), hija annullata sa fejn hija annullat parzjalment id-deċiżjoni tad-Diviżjoni ta' Oppożizzjoni u ċaħdet it-talba għal dikjarazzjoni ta' invalidità tat-trade mark Komunitarja Nru 6 375 398 dwar il-"maskri għall-iski" u l-"maskri għas-snowboarding". Il-kumplament tar-rikors huwa miċħud. Demon International LC u Big Line Sas di Graziani Lorenzo għandhom ibatu l-ispejjeż rispettivi tagħhom, inklużi dawk esposti quddiem il-Bord tal-Appell. L-UASI għandu jbati l-ispejjeż tiegħu. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-UASI tal-10 ta' Ottubru 2012 (Każ R 2432/2011-1), dwar proċedimenti ta' oppożizzjoni bejn dm-drogerie markt GmbH & Co. KG u Semtee. Ir-rikors huwa miċħud. dm-drogerie markt GmbH & Co. KG hija kkundannata tbati l-ispejjeż. Lingwa tal-kawża: il-Ġermaniż Talba għas-sospensjoni tal-eżekuzzjoni tal-Artikolu 1(1) tad-Deċiżjoni tal-Kummissjoni 2013/448/UE, tal-5 ta' Settembru 2013, dwar miżuri ta' implimentazzjoni nazzjonali għall-allokazzjoni tranżizzjonali mingħajr ħlas ta' kwoti tal-emissjonijiet ta' gassijiet serra skont l-Artikolu 11(3) tad-Direttiva 2003/87/KE tal-Parlament Ewropew u tal-Kunsill (ĠU L 240, p. 27), sa fejn ġiet irrifjutata l-allokazzjoni ta' kwoti ta' emissjonijiet lir-rikorrenti għal sitwazzjoni ta' diffikultà eċċessiva. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż tannulla d-deċiżjoni tal-konvenuta li għażlet lir-rikorrenti bħala r-raba' kuntrattur fil-kuntest tas-Sejħa għal offerti DIGIT/R2/PO/2013/004 ABC III — dwar il-provvista ta' servizzi ta' konsulenza, ta' analiżi komparattiva u ta' assistenza fil-qasam tat-teknoloġiji u tal-komunikazzjoni (Lott 2) ikkomunikata lir-rikorrenti b'ittra tal-15 ta' Ottubru 2013 u li tagħti l-kuntratt lill-konsorzju PWC-EVERIS bħala l-ewwel kuntrattur, KPMG-TRASYS-KURT SALMON bħala t-tieni kuntrattur u lil GCI Accenture bħala t-tielet kuntrattur; tannulla d-deċiżjoni kkontestata sa fejn ma teskludix lill-ewwel kuntrattur PWC-EVERIS li inkluda informazzjoni dwar l-offerta finanzjarja fl-offerta teknika tiegħu; tordna lill-konvenuta tħallas id-danni mġarrba mir-rikorrenti minħabba t-telf tal-kuntratt jew sussidjarjament għat-telf tal-opportunità minħabba l-proċedura inkwistjoni għal sejħa ta' offerti; tordna lill-konvenuta tħallas l-ispejjeż legali tar-rikorrenti u l-ispejjeż marbuta ma' dan ir-rikors. Insostenn tar-rikors tagħha, ir-rikorrenti tinvoka erba' motivi. L-ewwel motiv huwa bbażat fuq ksur tal-obbligu ta' motivazzjoni u nuqqas ta' żvelar tal-merti tal-offerenti magħżula — Artikolu 113(2) tar-Regolament Finanzjarju u Artikolu 161(2) u (3) tar-Regolament dwar id-delega u l-ksur ta' rekwiżit proċedurali essenzjali — tal-prinċipju tad-dritt għal rimedju effettiv; għalkemm is-suġġett tal-offerta huwa teknikament kumpless ħafna u strateġikament importanti, il-kontenut tas-siltiet mir-Rapport ta' Evalwazzjoni huma qosra, superfiċjali, simplistiċi, ma jindikawx il-punti pożittivi u negattivi tal-offerenti evalwati u jirrigwardaw biss il-"kwalifiki" mingħajr ma jiddeskrivu bl-ebda mod is-sustanza tat-tweġiba. Għal ċerti sottokriterji ma hemm assolutament l-ebda motivazzjoni li tispjega r-riżultati tal-offerenti filwaqt li l-kummenti tal-Kumitat ta' Evalwazzjoni huma spiss inkonsistenti mar-riżultati mogħtija lill-offerenti differenti. In-nuqqasijiet tal-motivazzjoni tad-deċiżjoni kkontestata jimpedixxu stħarriġ ġudizzjarju tad-deċiżjoni kkontestata, u b'hekk hemm ksur tal-prinċipju għal dritt ta' rimedju effettiv. It-tieni motiv huwa bbażat fuq ksur tal-obbligu li jintużaw kriterji ċari għall-għoti ta' kuntratti, li abbażi tagħhom il-kuntratt jista' oġġettivament jingħata; ksur tad-distinzjoni bejn kriterju ta' għażla u kriterju ta' għoti; l-ispeċifikazzjonijiet tekniċi jikkonsistu f'ammont kunsiderevoli ta' sottokriterji vagi. Għalhekk, offerenti informati tajjeb u diliġenti ma jistgħux jinterpretaw il-kriterju speċifiku tal-għoti ta' kuntratt. Ma hemm l-ebda indikazzjoni ċara dwar x' jikkostitwixxi approċċ tajjeb jew inqas tajjeb u ma hemmx element kwalitattiv li juri liema indikaturi jistgħu jwasslu għal riżultat aħjar jew agħar. Barra minn hekk, ir-Rapport ta' Evalwazzjoni jinkludi riferiment għall-kriterji tal-għażla, li ntużaw sabiex tiġi evalwata l-proposta teknika tal-offerenti. It-tielet motiv huwa bbażat fuq in-nuqqas ta' osservanza tad-dispożizzjonijiet tal-ispeċifikazzjonijiet tas-sejħa għal offerta. Ksur tal-prinċipji ta' trasparenza u ta' amministrazzjoni tajba — ksur tal-istruzzjonijiet tas-sejħa għal offerti — riferiment tal-prezz fi ħdan l-offerta teknika; wieħed mill-offerenti li ngħata kuntratt żvela elementi finanzjarji importanti fit-taqsima teknika tas-sejħa għal offerti, u dan iwassal biex din tal-aħħar hija inammissibbli, peress li tikser dispożizzjonijiet speċifiċi tal-Ispeċifikazzjonijiet tas-Sejħa għal Offerti kif ukoll il-prinċipju ta' nondiskriminazzjoni u l-Linji Gwida għall-Għoti Pubbliku tad-DIGIT li japplikaw f'dan il-każ. Ir-raba' motiv huwa bbażat fuq ksur tal-Artikolu 107(1a) tar-Regolament Finanzjarju u Taqsima 5.2.3.2 tal-Ispeċifikazzjonijiet tas-Sejħa għal Offerti — kunflitt ta' interess; skont l-Artikolu 107 tar-Regolament Finanzjarju, il-konvenuta għandha tevalwa jekk l-offerenti humiex suġġetta għal kunflitt ta' interess matul il-proċedura ta' għoti tal-kuntratt qafas u mhux, kif hija tippreferi, abbażi ta' evawlazzjoni każ b'każ matul l-eżekuzzjoni tal-kuntratt qafas. Kull offerent li kellu kunflitt ta' interess, kif deskritt matul il-proċedura ta' għoti, kellu jiġi eskluż qabel l-għoti tal-kuntratt qafas u mhux, kif il-konvenuta tippreferi f'dan il-każ, abbażi ta' evalwazzjoni każ b'każ matul l-eżekuzzjoni tal-kuntratt. It-Taqsima 5.2.3.2 tal-Ispeċifikazzjonijiet tas-Sejħa għal Offerti hija rekwiżit iktar strett mill-kunflitt ta' interess kif iddefinit fl-Artikolu 107 tar-Regolament Finanzjarju. Abbażi ta' dak li ntqal iktar 'il fuq, il-konvenuta kellha tiċħad xi wħud mill-offerenti magħżula. Lingwa tal-kawża: il-Franċiż tannulla d-Deċiżjoni tal-Kunsill 2013/534/PESK, tad-29 ta' Ottubru 2013, li temenda d-Deċiżjoni 2012/642/PESK dwar miżuri restrittivi kontra l-Bjelorussja, sa fejn din tirrigwarda lir-rikorrent; tannulla r-Regolament ta' Implimentazzjoni tal-Kunsill (UE) Nru 1054/2013, tad-29 ta' Ottubru 2013, li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Bjelorussja, sa fejn dan jirrigwarda lir-rikorrent; tikkundanna lill-Kunsill għall-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq ksur tad-dritt tad-difiża, peress li l-proċedura kontradittorja minn qabel ma kinitx ġiet irrispettata mill-Kunsill. It-tieni motiv ibbażat fuq l-insuffiċjenza ta' motivazzjoni, peress li l-motivazzjoni tal-atti ma tippermettix lir-rikorrent jikkontesta l-validità quddiem il-Qorti Ġenerali u lil din tal-aħħar li teżerċità l-istħarriġ tagħha fuq il-legalità tagħhom. It-tielet motiv ibbażat fuq l-iżball ta' evalwazzjoni, sa fejn l-att ikkontestat huwa nieqes minn kull ġustifikazzjoni fattwali. Ir-raba' motiv ibbażat fuq in-nuqqas ta' osservanza tal-prinċipju ta' proporzjonalità b'mod partikolari għal dak li jirrigwarda r-restrizzjoni tad-dħul u tal-passaġġ fi transitu fit-territorju tal-Unjoni Ewropea. Lingwa tal-kawża: il-Franċiż tannulla d-Deċiżjoni tal-Kunsill 2013/534/PESK, tad-29 ta' Ottubru 2013, li temenda d-Deċiżjoni 2012/642/PESK dwar miżuri restrittivi kontra l-Bjelorussja, fir-rigward tar-rikorrent; tannulla r-Regolament ta' Implimentazzjoni tal-Kunsill (UE) Nru 1054/2013, tad-29 ta' Ottubru 2013, li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Bjelorussja, fir-rigward tar-rikorrent; tikkundanna lill-Kunsill għall-ispejjeż. Insostenn tar-rikors tiegħu, ir-rikorrent jinvoka erba' motivi li huma essenzjalment identiċi jew simili għal dawk invokati fil-kuntest tal-Kawża T-693/13, Mikhalchanka vs Il-Kunsill. Lingwa tal-kawża: L-Isvediż tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-28 ta' Ottubru 2013, mogħtija fil-Każ R 2272/2012-2; tiddikjara li t-trade mark tar-rikorrenti, MAKING LIFE BETTER AT WORK, f'dak li jirrigwarda l-prodotti u s-servizzi inkwistjoni fil-kawża, għandha karattru distintiv suffiċjenti sabiex tiġi rreġistrata bħala trade mark Komunitarja; tikkundanna lill-konvenut ibati l-ispejjeż inkorsi mir-rikorrenti fil-kuntest tal-proċeduri quddiem il-Qorti Ġenerali u l-UASI. Lingwa tal-kawża: il-Ġermaniż tannulla s-sentenza tat-Tribunal għas-Servizz Pubbliku tal-5 ta' Novembru 2013 fil-Kawża F-14/12 (Schönberger vs Il-Qorti tal-Awdituri); tilqa' ir-rikors tar-rikorrent fl-ewwel istanza; tikkundanna lill-konvenuta għall-ispejjeż. Insostenn tal-appell tiegħu, l-appellant jinvoka seba' aggravji. L-ewwel aggravju: skont l-appellant, it-Tribunal għas-Servizz Pubbliku naqas milli jiddeċiedi dwar l-ewwel motiv tar-rikors, fejn matul il-proċedura ta' promozzjoni 2011, peress li kienu disponibbli biss tliet pożizzjonijiet għall-proċedura ta' promozzjoni 2011, il-medja ta' ħames snin għas-snin 2007-2011 kif stabbilita bir-Regoli tal-Proċedura ma ntlaħqitx b'għaxar pożizzjonijiet. It-tieni aggravju: skont l-appellant is-sentenza appellata tiżnatura l-pożizzjoni tal-partijiet, sa fejn din tispjega l-proċedura ta' promozzjoni għall-perijodu ta' ħames snin mill-2010 sal-2014 inkwistjoni. It-tielet aggravju: fuq dan il-punt, l-appellant isostni li d-drittijiet tad-difiża tar-rikorrent kienu ġew miksura minħabba li ma ngħata l-ebda opportunità sabiex jieħu pożizzjoni dwar il-perijodu ta' ħames snin ikkunsidrat bħala rilevanti mit-Tribunal għas-Servizz Pubbliku. Ir-raba' aggravju: l-appellant jallega nuqqas ta' motivazzjoni, peress li s-sentenza appellata ma tat l-ebda raġuni għalfejn il-perijodu ta' ħames snin mill-2010 sal-2014 għandu jiġi kkunsidrat bħala l-perijodu ta' referenza. Il-ħames aggravju: l-appellant jikkontesta lit-Tribunal għas-Servizz Pubbliku l-interpretazzjoni tiegħu tar-Regolamenti tal-Persunal li b'mod ċar hija f'kunflitt mar-rieda tal-leġiżlatur li fl-2014 jinbeda perijodu ġdid ta' ħames snin. Is-sitt aggravju: l-appellant jilmenta f'dan il-punt li t-Tribunal għas-Servizz Pubbliku kiser il-prinċipju ta' protezzjoni tal-aspettattivi leġittimi, billi bbaża s-sentenza tiegħu fuq interpretazzjoni tar-Regolamenti tal-Persunal li ġiet espressament miċħuda mill-konvenut. Is-seba' aggravju: l-appellant isostni li l-prinċipju ta' trattament ugwali ġie applikat b'mod żbaljat u mhux b'mod konformi mal-ġurisprudenza stabbilita. Lingwa tal-kawża: l-Ingliż tannulla d-deċiżjoni tal-Kummissjoni Ewropea tal-5 ta' Novembru 2013 li tiċħad it-talba għar-reġistrazzjoni ta' proposta ta' inizjattiva taċ-ċittadini msejħa "Right to Lifelong Care: Leading a life of dignity and Independence is a fundamental right!" (iktar il quddiem l-"inizjattiva") abbażi tar-Regolament (UE) Nru 211/2011 tal-Parlament Ewropew u tal-Kunsill, tas-16 ta' Frar 2011, dwar l-inizjattiva taċ-ċittadini (ĠU L 65, p. 1), kif din id-deċiżjoni ġiet innotifikata lill-mandatarju u lill-mandatarju speċjali tar-rikorrenti fil-5 ta' Novembru 2013 b'ittra bir-referenza "C(2013) 7612 finali" (iktar il quddiem id-"deċiżjoni kkontestata"), u tikkundanna lill-Kummissjoni għall-ispejjeż sostnuti mir-rikorrenti, inklużi dawk sostnuti minn kwalunkwe intervenjenti. Insostenn tar-rikors tagħhom, ir-rikorrenti jinvokaw tliet motivi. L-ewwel motiv huwa bbażat fuq l-argument li l-Kummissjoni, billi rrifjutat ir-reġistrazzjoni tal-inizjattiva, ma applikatx b'mod korrett il-kriterju ġuridiku previst fl-Artikolu 4(2)(b) tar-Regolament Nru 211/2011, peress li (i) hija kkunsidrat b'mod żbaljat li l-għanijiet tal-inizjattiva ma jistgħux jinkisbu b'mod suffiċjenti fil-kuntest tat-Trattat dwar il-Funzjonament tal-Unjoni Ewropea u (ii) hija ma ħaditx inkunsiderazzjoni l-prinċipji li fuqhom huwa bbażat ir-Regolament Nru 211/2011. It-tieni motiv huwa bbażat fuq l-argument li l-Kummissjoni ma osservatx il-prinċipji ġenerali ta' amministrazzjoni tajba meta rrifjutat ir-reġistrazzjoni tal-inizjattiva, minkejja li hija rreġistrat proposti ta' inizjattivi ta' ċittadini li jfittxu li jiksbu tip simili ta' għanijiet. It-tielet motiv huwa bbażat fuq l-argument li l-Kummissjoni ma ssodisfatx l-obbligu tagħha ta' motivazzjoni suffiċjenti u adegwata għad-deċiżjoni kkontestata, bi ksur tal-Artikolu 296 TFUE. Lingwa tal-kawża: iċ-Ċek tikkundanna lill-Kummissjoni Ewropea għall-ispejjeż Insostenn tar-rikors tagħha, ir-rikorrenti tinvoka motiv wieħed biss ibbażat fuq il-ksur tad-dispożizzjonijiet magħquda tal-Artikoli 50 u 52 u tal-Artikolu 8 tar-Regolament Nru 1151/2012. Ir-rikorrenti ssostni li l-Kummissjoni ma eżaminatx l-osservanza tal-kundizzjonijiet għar-reġistrazzjoni tad-denominazzjoni "Pomazánkové máslo" [butir sabiex jiddellek] bħala speċjalità tradizzjonali garantita, u li hija rrifjutat l-applikazzjoni għal raġuni differenti min-nuqqas ta' osservanza ta' dawn il-kundizzjonijiet. Lingwa tar-rikors: il-Ġermaniż tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-22 ta' Novembru 2013 fil-Każ R 382/2013-4; tikkundanna lill-intervenjenti għall-ispejjeż tal-kawża, inklużi dawk sostnuti fil-kuntest tal-proċedimenti tal-appell; sussidjarjament, jekk l-intervenjenti ma tikkonfermax il-parteċipazzjoni tagħha fil-proċedura, tikkundanna lill-Uffiċċju għall-Armonizzazzjoni fis-Suq Intern (Trade marks u Disinni) għall-ispejjeż tal-kawża, inklużi dawk sostnuti fil-kuntest tal-proċedimenti tal-appell. Lingwa tal-kawża: l-Ingliż tannulla d-Deċiżjoni tal-Kunsill 2013/661/PESK, tal-15 ta' Novembru 2013, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 306, p. 18) u r-Regolament ta' Implimentazzjoni tal-Kunsill (UE) Nru 1154/2013, tal-15 ta' Novembru 2013, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 306, p. 3); tikkundanna lill-konvenut għall-ispejjeż. Insostenn tar-rikors tagħha, ir-rikorrenti tinvoka seba' motivi. L-ewwel motiv huwa bbażat fuq l-allegazzjoni li l-miżuri ta' Ottubru għandhom jiġu ddikjarati inapplikabbli sa fejn dawn japplikaw għar-rikorrenti u sa fejn dawn ma għandhomx bażi legali soda. It-tielet motiv huwa bbażat fuq l-allegazzjoni li l-Kunsill kiser l-obbligu tiegħu ta' motivazzjoni. Ir-raba' motiv huwa bbażat fuq l-allegazzjoni li l-Kunsill kiser id-drittijiet tad-difiża tar-rikorrenti. Il-ħames motiv huwa bbażat fuq l-allegazzjoni li l-Kunsill wettaq żball manifest fl-evalwazzjoni tiegħu li xi wieħed mill-kriterji għall-iskrizzjoni ġie ssodisfatt fir-rigward tar-rikorrenti, u naqas milli jipproduċi provi li jiġġustifikaw l-iskrizzjoni tar-rikorrenti. Is-sitt motiv huwa bbażat fuq l-allegazzjoni li l-miżuri kkontestati jiksru d-drittijiet fundamentali tar-rikorrenti, inkluż id-dritt tagħha għar-rispett għar-reputazzjoni u għall-proprjetà. Is-seba' motiv huwa bbażat fuq l-allegazzjoni li l-Kunsill abbuża mill-poteri tiegħu meta adotta l-miżuri kkontestati; il-vittimiżżazzjoni tar-rikorrenti bl-evitar ta' sentenza ta' qorti ma hijiex użu leġittimu tal-poteri tiegħu. Lingwa tal-kawża: il-Franċiż Il-President tat-Tielet Awla ordna t-tħassir tal-kawża.